## Flere danskere skal kende symptomerne på stroke

1. **Få målt dit blodtryk og få viden om stroke hos Hjernesagen i Vesthimmerland til Strokedagen**

Hver år rammes mere end 12.000 danskere af et stroke (blødning og blodprop i hjernen) - og mere end hver fjerde overlever ikke. Det gør stroke til den fjerdehyppigste dødsårsag herhjemme, men ni ud af 10 strokes skyldes faktorer, som kan forebygges.

Derfor markeres Strokedagen for første gang i Danmark tirsdag den 7. maj på initiativ fra Hjernesagen, Dansk Råd for Genoplivning og TrygFonden. Dagen sætter fokus på, hvordan man genkender de hyppigste symptomer på stroke, hvad man selv kan gøre for at forebygge stroke og oplyser om muligheden for at få rådgivning efter et stroke.  
  
Rundt om i landet er der gratis fysiske og online aktiviteter, hvor alle er velkomne til at være med. Hos Kvickly i Aars står sundhedsprofessionelle fra Hjernesagen klar til at måle blodtryk på forbipasserende. Mere end 300.000 danskere har forhøjet blodtryk uden selv at vide det. Forhøjet blodtryk er en af de hyppigste årsager til et stroke, og derfor er det vigtigt løbende at holde øje med blodtrykket. På strokedagen kan man også få viden om de hyppigste symptomer på stroke, der er nemme at huske med Stræk.Snak.Smil-remsen. Og man kan høre om StrokeLinjen, hvor man kan få svar på spørgsmål om stroke samt rådgivning, hvis man selv eller en pårørende er ramt af stroke.   
  
**Arrangementet foregår: tirsdag den 14. maj i Daglig Brugsen i Overlade fra kl. 10 til kl. 12 og I Rema i Løgstør fra kl. 14 til kl. 16**

**Onsdag den 15. maj 2024 i rådhuscentret i Farsø fra kl. 10 til kl. 12. og hos Kvickly i Aars fra kl. 14 til 16.  
1 ud af 5 bliver ramt af stroke**Stroke er den fjerde hyppigste dødsårsag i Danmark, og én ud af fem personer over 25 år vil på et tidspunkt vil blive ramt af et stroke.

**Om Strokedagen**  
Den nationale Strokedag sætter fokus på forebyggelse og behandling af stroke. Dagen markeres før første gang den 7. maj 2024 og vil være en tilbagevendende begivenhed hvert år den første tirsdag i maj. Bag Strokedagen står Hjernesagen, Dansk Råd for Genoplivning og TrygFonden, og i samarbejde med frivillige arrangører inviterer de danskerne til gratis aktiviteter i hele landet. Her kan man bl.a. lære at genkende tegn på stroke og høre om StrokeLinjen.

**For yderligere information kontakt:**Minna Hansen medlem af bestyrelsen og uddannet sygeplejerske på tlf. 21234202